9. Revision af Mobilitetsplan 2021-32 (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lov om offentlige veje
SAGENS INDHOLD
Byrådet skal i denne sag tage stilling til revision af Mobilitetsplan 2021-32 (herefter 
Mobilitetsplanen).
Det bemærkes, at det i ”Forslag til Budget 2025-28” er aftalt, at en nærmere revision af Mobilitetsplanens 
del om kollektiv transport gennemføres, når der er klarhed over den fremtidige organisering af området og 
fremlagt statslige anbefalinger til fremtidens kollektive trafikløsninger. Revisionen af Mobilitetsplanen er på 
nuværende tidspunkt derfor begrænset til konsekvensrettelser som følge af politiske beslutninger i 
Favrskov Kommune.
Revision af Mobilitetsplanen er udarbejdet med henblik på at opdatere elementer og emner med ny viden 
og data. Mobilitetsplanen understøtter fortsat Kommuneplan 2021-32, da indholdet i Mobilitetsplanen 
konkretiserer og detaljerer arealudlæggene i kommuneplanen.  
Revisionen af Mobilitetsplan 2021-32 er webbaseret plan, og den kan tilgås via: Mobilitetsplan 2021-2032 
Rev. 1
Mobilitetsplanen bygger fortsat på en vision om at styrke mobiliteten i [adresse] via et 
velfungerende vejnet, øget trafiksikkerhed samt fremme af kollektiv og miljøvenlig transport. 
VURDERING
Teknik og Miljø vurderer, at den opdaterede digitale Mobilitetsplan med en kombination af tekst og 
kortmateriale er en god måde at formidle, Favrskov Kommunes fremadrettede arbejde med mobilitet.
I det følgende præsenteres ændringerne til Mobilitetsplanen.
Veje
Mobilitetsplanen indeholder to nye vejanlæg, som ikke allerede er omfattet af en vejreservation. Begge 
vejanlæg er affødt af ny rute 26 mellem E45 ved [adresse] og Svenstrup ved Hammel, som ifølge den 
nationale infrastrukturaftale fra 2021 forventes at være færdig i 2038. Teknik og Miljø vurderer, at der vil 
opnås en mere direkte forbindelse fra Hammel til den nye rute 26, hvis Anbækvej forlænges fra [adresse] 
til [adresse].
[adresse], udarbejdet i forbindelse med ny rute 26, viser, at Hammel by vil blive ekstra 
belastet af gennemkørende trafik. På den baggrund anbefaler Teknik og Miljø en omfartsvej nord om Ruben Mikkelsen, 
der forbinder Thorsøvej med [adresse]. Derved kan trafikken ledes nemmere og hurtigere udenom 
Hammel til [adresse] og den nye rute 26. Omfartsvejen vil samtidig også gavne [adresse], som i dag 
har en del gennemkørende trafik. Vejen er vurderet til at koste 37 mio. kr. i 2024 priser. 
[adresse]: EMN-2024-01440
Dok-ID: 3764933
Sagsbehandler: julu
Byråd
29. oktober 2024  19:00
I forbindelse med revisionen af Mobilitetsplanen er trafikmodellen for kommunen blevet opdateret. 
Baggrunden herfor er, at trafikbelastningen på enkelte af de store hovedveje i kommunen allerede nu er 
tæt på de beregnede værdier for 2030. At trafikbelastningen er nået hurtigere end forventet tilbage i 2020, 
kan skyldes, at udvikling af bolig- og erhvervsområder er gået hurtigere end forudsat. Den opdaterede 
trafikmodel er fremskrevet til 2036, og indeholder bolig- og erhvervsudviklingsområder, som forventes 
udbygget inden da.
Cykelstier
Favrskov Kommune er sammen med Region Midtjylland og flere af de omkringliggende kommuner en del 
af [adresse] samarbejdet. Mobilitetsplanen er blevet opdateret med de besluttede cykelkorridorer.
Da projektet ”Lån af elcykel” er afsluttet, er dette emne taget ud af Mobilitetsplanen.
Kollektiv trafik
Projektet ”Delebil” er ligeledes afsluttet, og derfor er dette emne også blevet fjernet fra Mobilitetsplanen.
Da projektet vedrørende letbane fra E45 ved motorvejskryds [adresse] N til Hinnerup langs [adresse] blev 
besluttet nedlagt på byrådsmødet 28. februar 2023, er dette emne også taget ud af Mobilitetsplanen. Det 
blev samtidig besluttet, at det skulle undersøges om der kan etableres en trængselsfri busløsning langs 
[adresse]. Det arbejde er i gang i samarbejde med Midttrafik, Region Midtjylland, Vejdirektoratet samt 
[adresse].
I 2024 blev der udvalgt bestemte knudepunkter rundt om i kommunen. Disse fremgår nu alle af 
Mobilitetsplanen.
Mobilitetsplanen er omfattet af miljøvurderingsloven, hvilket betyder, at alle større ændringer skal vurderes 
i forhold til en række miljøforhold. 
Teknik og Miljø vurderer, at opdateringerne af Mobilitetsplanen ikke medfører en væsentlig miljøpåvirkning. 
Derfor er der ikke udarbejdet en miljøvurdering. Teknik og Miljø har lagt til grund, at Mobilitetsplanen er et 
overordnet planlægningsdokument, der alene indeholder en række forslag til fx nye veje og forbedring af 
eksisterende trafikforhold. Projekterne skal beskrives og vurderes nærmere, før de kan indgå i en mere 
detaljeret planlægning. I forbindelse med en eventuel realisering af de konkrete projekter i Mobilitetsplanen, 
vil de miljømæssige effekter blive vurderet nærmere.
ØKONOMI
Mobilitetsplanen har ingen direkte økonomiske konsekvenser. I forbindelse med budgetlægningen afsættes 
sædvanligvis midler til særskilte projekter fx cykelstiprojekter, samt midler til realisering af mindre vej- og 
trafiksikkerhedsprojekter.
INDSTILLING
Direktøren for Teknik og Miljø indstiller til Byrådet:
1.
At revision af Mobilitetsplan 2021-32 godkendes og offentliggøres.
BESLUTNING
Teknik- og Miljøudvalget, 2. oktober 2024:
Fraværende: Ronni Jacobsen
Indstilles godkendt. 
Økonomiudvalget, 22. oktober 2024:
Fraværende: Ingen
Indstilles godkendt. 
Byrådet, 29. oktober 2024:
Fraværende: Agnes Iversen, Adam Berg
Godkendt.
Bilag
